Већина његове међународне каријере прошла је у трчању у улози „зеца“ (пејсмејкера) другим тркачима. Његови већи успеси почињу када је 1993. на првенству Африке у Дурбану освојио друго место са 1:45,99 минута иза свог земљака Самјуела Лангата. Исте године на Светском првенству у атлетици у Штутгарту, у финале су се пласирала сва три кенијска такмичара, међу којима је био и Руто. За прво место требало је да се боре два Кенијца Били Кончела светски првак из Токија 1991. и олимпијски победник из 1992. у Барселони Вилијам Тануи.